Swanger vrou dood, kind vermis ná krokodil-aanvalArgieffoto ŉ Swanger vrou van Indonesië is dood en haar driejarige seun word vermis nadat ŉ krokodil hulle glo in die oostelike gebied van die land aangeval het. ŉ Distriksamptenaar het Woensdag gesê die vrou en haar seun het glo Maandag die Waimea-rivier in Lebata op ŉ houtbruggie oorgesteek, toe die krokodil hulle aangeval en in die rivier ingetrek het. “Die krokodil het Dinsdag die vrou se liggaam na die oppervlakte gebring, maar die seun word steeds vermis,” het die amptenaar gesê. Volgens die amptenaar was daar was ten minste vyf noodlottige krokodil-aanvalle in die gebied oor die afgelope paar jaar. “ŉ Krokodil het in April ŉ bejaarde vrou gegryp en haar geëet.” Sapa